CELEX: C2006/060/31
Language: el
Date: 2006-03-11 00:00:00
Title: Διάταξη του Δικαστηρίου (τέταρτο τμήμα), της  13ης Δεκεμβρίου 2005 , στην υπόθεση C-177/05 (αίτηση του Juzgado de lo Social Único de Algeciras): María Cristina Guerrero Pecino κατά Fondo de Garantía Salarial (Fogasa) (Προδικαστική παραπομπή — Άρθρο 104, παράγραφος 3, πρώτο εδάφιο, του Κανονισμού Διαδικασίας — Κοινωνική πολιτική — Προστασία των εργαζομένων σε περίπτωση αφερεγγυότητας του εργοδότη — Οδηγία 80/987/EΟΚ (τροποποιηθείσα από την οδηγία 2002/74/EΚ) — Αποζημίωση συμφωνηθείσα στο πλαίσιο του δικαστικού συμβιβασμού — Εξασφάλιση της καταβολής με τη σύσταση εγγυήσεως — Καταβολή εξαρτώμενη από την έκδοση δικαστικής αποφάσεως)

11.3.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 60/15
            
         
      ΔΙΆΤΑΞΗ ΤΟΥ ΔΙΚΑΣΤΗΡΊΟΥ
   
   (τέταρτο τμήμα)
   της 13ης Δεκεμβρίου 2005
   στην υπόθεση C-177/05 (αίτηση του Juzgado de lo Social Único de Algeciras): María Cristina Guerrero Pecino κατά Fondo de Garantía Salarial (Fogasa) (1)
   
   (Προδικαστική παραπομπή - Άρθρο 104, παράγραφος 3, πρώτο εδάφιο, του Κανονισμού Διαδικασίας - Κοινωνική πολιτική - Προστασία των εργαζομένων σε περίπτωση αφερεγγυότητας του εργοδότη - Οδηγία 80/987/EΟΚ (τροποποιηθείσα από την οδηγία 2002/74/EΚ) - Αποζημίωση συμφωνηθείσα στο πλαίσιο του δικαστικού συμβιβασμού - Εξασφάλιση της καταβολής με τη σύσταση εγγυήσεως - Καταβολή εξαρτώμενη από την έκδοση δικαστικής αποφάσεως)
   (2006/C 60/31)
   Γλώσσα διαδικασίας: η ισπανική
   Στην υπόθεση C-177/05, με αντικείμενο αίτηση εκδόσεως προδικαστικής αποφάσεως δυνάμει του άρθρου 234 ΕΚ, που υπέβαλε το Juzgado de lo Social Único de Algeciras (Ισπανία) με απόφαση της 30ής Μαρτίου 2005, η οποία περιήλθε στο Δικαστήριο στις 20 Απριλίου 2005, στο πλαίσιο της δίκης María Cristina Guerrero Pecino κατά Fondo de Garantía Salarial (Fogasa), το Δικαστήριο (τέταρτο τμήμα), συγκείμενο από τους K. Schiemann, πρόεδρο τμήματος, N. Colneric (εισηγήτρια) και E. Juhász, δικαστές, γενικός εισαγγελέας: A. Tizzano, γραμματέας: R. Grass, εξέδωσε στις 13 Δεκεμβρίου 2005 απόφαση με το ακόλουθο διατακτικό:
   Οσάκις, σύμφωνα με την οικεία εθνική ρύθμιση, αποζημιώσεις λόγω παράνομης απολύσεως οι οποίες αναγνωρίσθηκαν με δικαστική ή διοικητική απόφαση θεωρούνται, βάσει της εθνικής νομοθεσίας, ως αποζημιώσεις λόγω λύσεως της σχέσεως εργασίας κατά την έννοια του άρθρου 3, παράγραφος 1, της οδηγίας 80/987/EOK του Συμβουλίου, της 20ής Οκτωβρίου 1980, περί προσεγγίσεως των νομοθεσιών των κρατών μελών σχετικά με την προστασία των μισθωτών σε περίπτωση αφερεγγυότητας του εργοδότη, όπως τροποποιήθηκε με την οδηγία 2002/74/ΕΚ του Ευρωπαϊκού Κοινοβουλίου και του Συμβουλίου, της 23ης Σεπτεμβρίου 2002, αποζημιώσεις ανάλογης φύσεως αναγνωρισθείσες στο πλαίσιο διαδικασίας δικαστικού συμβιβασμού, όπως ο επίμαχος της κύριας δίκης, πρέπει επίσης να εμπίπτουν στο πεδίο εφαρμογής της ίδιας διατάξεως. Το αιτούν δικαστήριο δεν πρέπει να εφαρμόζει μια εθνική ρύθμιση η οποία παραβιάζει την αρχή της ισότητας αποκλείοντας τις τελευταίες αυτές αποζημιώσεις από το πεδίο εφαρμογής της εν λόγω κοινοτικής ρυθμίσεως.
   
      (1)  ΕΕ C 155 της 25.6.2005.